ai4bharat/Pralekha huggingface dataset:
স্বরাষ্ট্র মন্ত্রক
ছত্তিশগড়ে তেসরা এপ্রিল নকশাল হামলার ঘটনাস্থল থেকে মাত্র কিছু দূরে বিজাপুর জেলায় অবস্থিত বাসাগুদা সিআরপিএফ শিবির পরিদর্শন করেছেন কেন্দ্রীয় স্বরাষ্ট্র মন্ত্রী শ্রী অমিত শাহ
নয়াদিল্লি, ০৫ এপ্রিল, ২০২১
ছত্তিশগড়ে তেসরা এপ্রিল নকশাল হামলার ঘটনাস্থল থেকে মাত্র কিছু দূরে বিজাপুর জেলায় অবস্থিত বাসাগুদা সিআরপিএফ শিবির পরিদর্শন করেছেন কেন্দ্রীয় স্বরাষ্ট্র মন্ত্রী শ্রী অমিত শাহ। নকশাল মোকাবিলায় যুক্ত জওয়ানদের সঙ্গে তিনি এ দিন আলাপচারিতায় মিলিত হন এবং তাঁদের সঙ্গে খাবারও খান।
নকশালবাদের বিরুদ্ধে লড়াইয়ে নিরাপত্তা কর্মীদের সাহসিকতা ও বীরত্বের প্রতি অভিবাদন জানিয়ে শ্রী শাহ বলেন, “আমি আত্মবিশ্বাসের সঙ্গে বলতে পারি যে, এই লড়াই খুব শীঘ্রই শেষ হবে”।
শ্রী অমিত শাহ বলেন, জওয়ানদের আত্মত্যাগ কখনই বৃথা যাবে না। শহীদ জওয়ানদের পরিবারের পাশে সমগ্র দেশ দাঁড়িয়ে রয়েছে বলেও তিনি জানান। স্বরাষ্ট্র মন্ত্রী বলেন, গত ৪-৫ বছর আগে পর্যন্ত যে দুর্গম অভ্যন্তরীণ অঞ্চলে পৌঁছনো যেতো না, সেখানে জওয়ানরা এখন পৌঁছে সাহসিকতার সঙ্গে লড়াই করছেন। শ্রী শাহ আরও বলেন, নকশাল তৎপরতার কারণে এই অঞ্চলের কোনও উন্নয়ন হয়নি। সরকারের এখন লক্ষ্য হ’ল এই অঞ্চলের লক্ষ লক্ষ মানুষের উন্নতির জন্য এ ধরনের অশুভ শক্তির বিরুদ্ধে লড়াই চালানো, কর্মসংস্থান, শিক্ষা ও স্বাস্থ্য পরিষেবার ব্যবস্থা করা।
কেন্দ্রীয় স্বরাষ্ট্র মন্ত্রী জানান, নকশালরা যাতে অস্ত্র পরিত্যাগ করে, তার জন্য সরকার সর্বত্র প্রয়াস চালিয়ে যাচ্ছে। এদিন আবারও তাদের আত্মসমর্পণের জন্য আহ্বান জানান তিনি। শ্রী শাহ বলেন, নিরাপত্তা কর্মীদের উদ্যোগ ও বীরত্বের কারণে এবং প্রতিকূল পরিস্থিতিতে লড়াই করার মনোভাবের জন্যই দেশে এখন নকশাল সমস্যা অনেকাংশেই হ্রাস পেয়েছে। অনেক অঞ্চল এই সমস্যা থেকে মুক্তি পেয়েছে। কিন্তু এই অঞ্চল এখনও পর্যন্ত নকশাল সমস্যার মূল উৎসস্থল হিসাবে রয়ে গেছে। তিনি বলেন, তাই এই অঞ্চলে জওয়ানদের মোতায়েন করার ক্ষেত্রে আরও সতর্কতা অবলম্বন করা প্রয়োজন। যতক্ষণ পর্যন্ত এই যুদ্ধ চূড়ান্ত পর্যায় পৌঁছচ্ছে, ততক্ষণ পর্যন্ত কোনও সাহস না হারিয়ে বীরত্বের সঙ্গে লড়াই চালিয়ে যেতে হবে। বিজয় অর্জন পর্যন্ত এই লড়াই চলবে। এই উদ্যমের সঙ্গে নকশালবাদের বিরুদ্ধে লড়াই চালিয়ে যেতে হবে।
শ্রী অমিত শাহ আরও বলেন যে, “আমি আজ প্রধানমন্ত্রীর বার্তা নিয়ে এখানে এসেছি। এই লড়াইয়ে আমাদের জেতা ছাড়া কোনও বিকল্প রাস্তা নেই”। তিনি বলেন, এটি আমাদের কোনও ব্যক্তিগত লড়াই নয়। এটি শান্তি পুন:স্থাপন, উন্নতি ও দেশকে সমৃদ্ধ করার লড়াই। শ্রী শাহ সাহসী নিরাপত্তা কর্মীদের উদ্দেশে জানান, কেন্দ্রীয় সরকার জওয়ানদের সমস্যাগুলি যথার্থভাবে অনুধাবন করেছে এবং এই যুদ্ধে তাঁদের পাশে পাহাড়ের মতো দাঁড়িয়ে রয়েছে। সরকার জওয়ানদের সমস্ত চাহিদা পূরণের জন্য প্রস্তুত ও প্রতিশ্রুতিবদ্ধ বলেও তিনি জানান। স্বরাষ্ট্র মন্ত্রী বলেন, সময়ের সঙ্গে সঙ্গে ভুলত্রুটি শুধরে নেওয়া প্রয়োজন। শ্রী শাহ এদিন রায়পুর হাসপাতালে আহত জওয়ানদের সঙ্গে দেখা করেন এবং তাঁদের দ্রুত আরোগ্য কামনা করেন।
CG/SS/SB
(Visitor Counter : 162
প্রধানমন্ত্রীরদপ্তর
ডঃ শ্যামাপ্রসাদ মুখার্জীর জন্মবার্ষিকীতে প্রধানমন্ত্রীর শ্রদ্ধাজ্ঞাপন
নতুন দিল্লি, ০৬ জুলাই, ২০২৩
প্রধানমন্ত্রী শ্রী নরেন্দ্র মোদী ডঃ শ্যামাপ্রসাদ মুখার্জীর জন্মবার্ষিকীতে তাঁর প্রতি শ্রদ্ধাজ্ঞাপন করেছেন।
এক ট্যুইটবার্তায় প্রধানমন্ত্রী বলেছেন;
“মহান রাষ্ট্রবাদী চিন্তক, শিক্ষাবিদ এবং ভারতীয় জনসংঘের প্রতিষ্ঠাতা ডঃ শ্যামাপ্রসাদ মুখার্জীকে তাঁর জন্মজয়ন্তীতে শত শত প্রণাম। এক শক্তিশালী ভারতবর্ষ গঠনের জন্য তিনি তাঁর জীবন সমর্পণ করেছিলেন। তাঁর আদর্শ ও নীতি দেশের প্রতিটি প্রজন্মের প্রেরণার উৎস হয়ে থাকবে।”
CG/SD/SKD/ ReleaseID: 1937655/ 06 July, 2023/ W- 90
(
ক্রেতা, খাদ্যএবংগণবন্টনমন্ত্রক
খাদ্য ও গণবন্টন দপ্তর স্বচ্ছতা হি সেবা কর্মসূচির আওতায় পয়লা অক্টোবর ৮১১টি অনুষ্ঠানে অংশগ্রহণ করবে
নতুন দিল্লি, ৩০ সেপ্টেম্বর, ২০২৩
স্বচ্ছতা হি সেবার আওতায় 'এক তারিখ, এক ঘন্টা, এক সাথ' কর্মসূচিতে সক্রিয় ভাবে অংশগ্রহণের জন্য পয়াল অক্টোবর খাদ্য ও গণবন্টন দপ্তর বিভিন্ন পরিকল্পনা করেছে। দপ্তরের বিভিন্ন কার্যালয়ে এবং অধীনস্থ রাষ্ট্রায়ত্ত্ব সংস্থাগুলি দেশজুড়ে ৮১১টি কর্মসূচিতে অংশগ্রহণ করবে। দিল্লির বিভিন্ন স্থানে দপ্তরের সচিব শ্রী সঞ্জীব চোপড়ার নেতৃত্বে পরিচ্ছন্নতা কর্মসূচিতে অংশ নেওয়া হবে। একই ভাবে খাদ্য ও গণবন্টন দপ্তরের রাষ্ট্রায়ত্ত্ব সংস্থা ভারতীয় খাদ্য নিগমের উদ্যোগে নতুন দিল্লির বেঙ্গলি মার্কেট সহ বিভিন্ন অঞ্চল পরিষ্কার করার উদ্যোগ নেওয়া হয়েছে।
দপ্তরের ১৩ হাজারের বেশি অধিকারিক ৮১১টি স্থানে পরিচ্ছন্নতা অভিযানে অংশগ্রহণ করবেন। এই উদ্যোগকে সফল করে তুলতে যুগ্ম সচিব পর্যায়ের একজন আধিকারিককে নোডাল অফিসারের দায়িত্ব দেওয়া হয়েছে। এই আধিকারিক দপ্তরের উদ্যোগে গৃহীত দেশের নানা প্রান্তে পরিচ্ছন্নতা অভিযানের তদারকি করবেন ।
PG/CB/AS
(Visitor Counter : 21
স্বাস্থ্যওপরিবারকল্যাণমন্ত্রক
কোভিড-১৯ বিষয়ক সাম্প্রতিক তথ্য
নতুন দিল্লি, ১৪ই মে, ২০২২
দেশব্যাপী টিকাকরণ অভিযানের আওতায় এপর্যন্ত ১৯১.১৫ কোটি ডোজেরও বেশি টিকা দেওয়া হয়েছে
ভারতে বর্তমানে চিকিৎসাধীন রোগীর সংখ্যা ১৮ হাজার ৯৬
মোট করোনা রোগীর ০.০৪ শতাংশ উপসর্গযুক্ত
করোনা থেকে সুস্থতার হার ৯৮.৭৪ শতাংশ
গত ২৪ ঘণ্টায় করোনা থেকে সুস্থ হয়েছেন ৩ হাজার ৩৫৫ জন। এই নিয়ে মোট করোনামুক্ত মানুষের সংখ্যা হল ৪ কোটি ২৫ লক্ষ ৭৬ হাজার ৮১৫
গত ২৪ ঘণ্টায় করোনা আক্রান্ত হয়েছেন ২ হাজার ৮৫৮ জন
দৈনিক সংক্রমণের হার ০.৫৯ শতাংশ
সাপ্তাহিক সংক্রমণের হার ০.৬৬ শতাংশ
২৪ ঘণ্টায় ৪ লক্ষ ৮৬ হাজার ৯৬৩টি নমুনা পরীক্ষা করা হয়েছে। এই নিয়ে এপর্যন্ত মোট ৮৪.৩৪ কোটি নমুনা পরীক্ষা করা হল
CG/SD/SKD/
(Visitor Counter : 75
যুবওক্রীড়াবিষয়কমন্ত্রক
ফিট ইন্ডিয়া অভিযানে আমাদের সুষম খাবার খাওয়া ও ফিট থাকার সুস্পষ্ট বার্তা নিহিত রয়েছে : কাশ্মীরে মিট দ্য চ্যাম্পিয়ন্স অনুষ্ঠানে একথা বলেছেন অলিম্পিয়ান আরিফ খান
নতুন দিল্লি, ০৬ মে, ২০২২
পড়ুয়াদের উল্লাস ও হর্ষধ্বনির মাধ্যমে উষ্ণ স্বাগত জানিয়ে উপত্যকার আদর্শ ভূমিপুত্র এবং শীতকালীন অলিম্পিকে ভারতের একমাত্র প্রতিনিধি আরিফ মহম্মদ খান আজ শ্রীনগরে গভর্নমেন্ট এসপি মডেল উচ্চ বিদ্যালয়ে মিট দ্য চ্যাম্পিয়ন্স অভিযানের সূচনা করেছেন।
প্রধানমন্ত্রী শ্রী নরেন্দ্র মোদীর অভিনব ফিট ইন্ডিয়া অভিযান সম্পর্কে শীতকালীন অলিম্পিকে অংশগ্রহণকারী ভারতের একমাত্র অ্যালপাইন স্কিয়ার আরিফ খান বলেছেন, যেদিন আমাদের প্রধানমন্ত্রী এই অভিযানের সূচনা করেছিলেন তখন তিনি প্রত্যেক ভারতীয়কে এই সুস্পষ্ট বার্তা দিয়েছিলেন যে, নিয়মিত সুষম আহার গ্রহণ ও ফিটনেসকে আমাদের দৈনন্দিন জীবনের অঙ্গ করে তুলতে হবে। উপত্যকার সব থেকে পুরনো এই বিদ্যালয়ের প্রায় ২০০ জন ছাত্র-ছাত্রী ফিট ইন্ডিয়া অভিযানের সপ্তদশ সংস্করণে অংশগ্রহণ করে।
সুষম খাবার খাওয়ার উপর জোর দিয়ে আরিফ খান আরও বলেছেন, এধরণের খাবার খাওয়ার অর্থ এই নয় যে, কাছের কোনো ক্যাফেতে গিয়ে অন্য খাবার খাওয়া চলবে না, বরং যে খাবারই খাওয়া প্রয়োজন তাতে যেন ভারসাম্য বজায় থাকে।
গভর্নমেন্ট এসপি মডেল উচ্চ বিদ্যালয়ে এই অনুষ্ঠান ঘিরে ছাত্র-ছাত্রীদের মধ্যে ব্যাপক উৎসাহ লক্ষ্য করা যায়। কয়েকজন ছাত্র সুষম খাবার ও ফিটনেস সম্পর্কে আরিফকে প্রশ্ন করেন। এদের মধ্যে একজন পড়ুয়া জানতে চায়, কাশ্মীর থেকে আরও বেশি সংখ্যক আন্তর্জাতিক মানের স্কিয়ার গড়ে তুলতে আপনি কিধরণের পরিকাঠামোগত পরিবর্তন দেখতে চান।
বেজিং শীতকালীন অলিম্পিকে অংশগ্রহণকারী ভারতের একমাত্র প্রতিনিধি আরিফ খান এই প্রশ্নের জবাবে বলেন, একটা সময় ছিল যখন বিভিন্ন পারিপার্শ্বিক কারণে আমি খেলা ছেড়েই দিতে চেয়েছিলাম। কিন্তু, আমি কি চাইছি তার উপর গুরুত্ব দেওয়ার জন্য আমি কখনই খেলা থেকে দূরে সরতে পারিনি। তাই আপনারা যা করতে ভালোবাসেন ঠিক তাই করুন এবং এক স্বাস্থ্যকর জীবনযাপন মেনে চলুন। কিন্তু কখনই আশাহত দেবেন না।
শীতকালীন অলিম্পিকে অংশগ্রহণকারী আরিফ প্রাকৃতিক খাদ্য, টাটকা ফলমূল এবং রন্ধনশিল্প সম্পর্কে কাশ্মীরের সমৃদ্ধ ইতিহাস আরও জানতে পড়ুয়াদের উৎসাহিত করেন। তিনি বলেন, আমরা উপত্যকার এই মানুষ অনেক সৌভাগ্যবান যে আমাদের দৈনন্দিন বাড়ির খাবারের মধ্যেই অনেক পুষ্টিগুণ সমৃদ্ধ উপাদান রয়েছে, যা আমাদের আরও বেশি করে খাওয়া প্রয়োজন। তাই আমাদের চারপাশে এমন অনুকূল পরিবেশ রয়েছে যা স্বাভাবিকভাবেই ফিট থাকতে সাহায্য করে বলে আরিফ খান অভিমত প্রকাশ করেন।
আজাদি কা অমৃত মহোৎসবের অঙ্গ হিসেবে যৌথভাবে মিট দ্য চ্যাম্পিয়ন্স অনুষ্ঠানের আয়োজক কেন্দ্রীয় যুব বিষয়ক ও ক্রীড়া এবং শিক্ষা মন্ত্রক।
CG/BD/SKD/
(Visitor Counter : 156
প্রতিরক্ষামন্ত্রক
নৌবাহিনীর পশ্চিমাঞ্চলীয় কম্যান্ড কোভিড পরিস্থিতি নিয়ন্ত্রণে অসামরিক প্রশাসনকে সাহায্যের উদ্যোগ নিয়েছে
নতুন দিল্লি, ২৯শে এপ্রিল, ২০২১
কোভিড – ১৯ সংক্রমণ যথেষ্ট বৃদ্ধি পাওয়ায় স্বাস্থ্য পরিকাঠামোর উপর চাপ বাড়ছে এবং অক্সিজেন দেওয়া যায় এধরণের বেডের চাহিদাও উর্দ্ধমুখী। অসামরিক প্রশাসন, নৌবাহিনীর পশ্চিমাঞ্চলীয় কম্যান্ডের তিনটি হাসপাতাল গোয়ার আইএনএইচএস জীবন্তী, কারওয়ারের আইএনএইচএস পতঞ্জলী এবং মুম্বাইয়ের আইএনএইচএস সন্ধানীর বেশকিছু বেড ব্যবহার করার সুযোগ পাচ্ছে। এই বেডগুলিতে রোগীরা অক্সিজেন নিতে পারবেন।
মুম্বাইতে পরিযায়ী শ্রমিকদের যাতে নিজেদের বাড়ি ফিরে যেতে না হয়, তার জন্য নৌবাহিনীর এলাকায় বিশেষ ব্যবস্থা করা হয়েছে। অসামরিক কর্তৃপক্ষের অনুরোধে নৌবাহিনী, প্রয়োজনে সব ধরণের সহায়তা করতে প্রস্তুত রয়েছে।
কারওয়ারে নৌকর্তৃপক্ষের নিয়ন্ত্রিত এলাকায় ১৫০০ পরিযায়ী শ্রমিককে অত্যাবশক পণ্যসামগ্রী, রেশন এবং ন্যূনতম স্বাস্থ্য পরিষেবার ব্যবস্থা করা হয়েছে। গত বছর কোভিড পরিস্থিতিতে আইএনএইচএস পতঞ্জলী অসামরিক ব্যক্তিদের চিকিৎসার সুযোগ করে দিয়েছিল। দেশের মধ্যে যা প্রথম। এবছরও যদি সেই পরিস্থিতি সৃষ্টি হয়, তাহলে এই হাসপাতালে আবারও অসামরিক নাগরিকদের চিকিৎসা করা যাবে।
গোয়ার নৌবাহিনীর কর্মীরা কোভিড – ১৯ এর প্রথম ঢেউয়ের সময় কমিউনিটি কিচেন পরিচালনা করেছিলেন। এবছরও যদি সেই পরিস্থিতির সৃষ্টি হয়, তাহলে তারা একই পদক্ষেপ নেবে। আইএনএইচএস জীবন্তীতে অক্সিজেনের সুবিধাযুক্ত কিছু বেডে সাধারণ মানুষ যাতে চিকিৎসা করাতে পারেন, সে ব্য়বস্থা করা হয়েছে। এছাড়াও অসামরিক প্রশাসন অনুরোধ জানালে গোয়ার নৌবাহিনীর সদর দপ্তর থেকে অক্সিজেন পাঠানো হয়।
নৌবাহিনীর গুজরাট অঞ্চলের দপ্তর থেকে গুরুত্বপূর্ণ ওষুধ ও চিকিৎসা সরঞ্জাম, অসামরিক কর্তৃপক্ষকে দেওয়া হয়েছে। এছাড়াও কোভিড প্রভাবিত এলাকায় দরিদ্র মানুষদের সাহায্যার্থে কমিউনিটি কিচেন খোলা হয়েছে।
বর্তমানে নৌবাহিনীর সব হাসপাতালে বাহিনীর সদস্য এবং তাদের উপর নির্ভরশীল মানুষদের টিকা দেওয়া হচ্ছে। এছাড়াও সামরিক বাহিনীতে কর্মরত ব্যক্তিদের স্বাস্থ্য ও পরিবার কল্যাণ মন্ত্রকের নিয়ম মেনে টিকাকরণ চলছে। পয়লা মে থেকে ১৮ বা তার বেশি বছরের মানুষদের টিকা দেওয়া শুরু হবে। পরিস্থিতি অনুযায়ী এক্ষেত্রে সাধারণ নাগরিকদেরও নৌবাহিনীর হাসপাতাল থেকে টিকা দেওয়ার ব্যবস্থা করা হতে পারে।
মুম্বাইয়ের আইএনএইচএস অশ্বিনী, প্রয়োজন হলে কম সময়ের মধ্যে চিকিৎসক, নার্স সহ অন্যান্য কর্মীদের অসামরিক প্রশাসনের কাজে লাগানোর জন্য সব ধরণের প্রস্তুতি চূড়ান্ত করেছে। এসব সত্ত্বেও পশ্চিমাঞ্চলীয় নৌকম্যান্ড যৌথ মহড়া এবং নজরদারীর কাজ চালিয়ে যাচ্ছে। পশ্চিমাঞ্চলীয় কম্যান্ড, সম্প্রতি ম্যাঙ্গালোরে ফরাসী নৌবাহিনীর সঙ্গে যৌথভাবে “বরুণ ২১” মহড়া চালিয়েছে। এছাড়াও সংশ্লিষ্ট এলাকায় জলদস্যুদের নিয়ন্ত্রণ করার জন্য নানা উদ্যোগ নেওয়া হয়েছে। পশ্চিমাঞ্চলীয় নৌ কম্যান্ড সফলভাবে বিপুল পরিমাণে নেশার জিনিস বাজেয়াপ্ত করেছে।
SC/CB/SFS
(Visitor Counter : 148
প্রধানমন্ত্রীরদপ্তর
প্রধানমন্ত্রী তিনটি কেন্দ্রের টিকা উদ্ভাবন ও উৎপাদনের পর্যালোচনা করেছেন
নতুনদিল্লি, ২৮শে নভেম্বর, ২০২০
প্রধানমন্ত্রী শ্রী নরেন্দ্র মোদী টিকা উদ্ভাবন ও উৎপাদনের বিষয়ে সরেজমিন দেখতে আজ তিনটি শহরে যান। তিনি আহমেদাবাদে জাইডাস বায়োটেক পার্ক, হায়দ্রাবাদের ভারত বায়োটেক ও পুণের সেরাম ইনস্টিটিউট অফ ইন্ডিয়ায় সফর করেছেন।
প্রধানমন্ত্রী বিজ্ঞানীদের সঙ্গে মুখোমুখি সাক্ষাতের পর তাঁরা উচ্ছ্বাস প্রকাশ করেছেন এবং এর ফলে তাঁদের মনোবল বৃদ্ধি পেয়েছে। সঙ্কটের এই সময়ে টিকা উদ্ভাবনের প্রক্রিয়াটিকে বিজ্ঞানীরা আরো ত্বরান্বিত করবেন। এ পর্যন্ত ভারতের দেশীয় পদ্ধতিতে টিকা উদ্ভাবনের কাজ দ্রুত হারে এগিয়ে চলায় শ্রী মোদী গর্ববোধ করেছেন। এই প্রক্রিয়ায় ভারত কিভাবে বিজ্ঞানের নীতিগুলি যথাযথভাবে মেনে চলছে তিনি সেই বিষয়টি উল্লেখ করেছেন। টিকা বন্টনের ভালো পদ্ধতির বিষয়ে তিনি পরামর্শ চেয়েছেন।
প্রধানমন্ত্রী জোর দিয়ে বলেছেন, টিকাকে ভারত সুস্বাস্থ্যের জন্য গুরুত্বপূর্ণ যেমন মনে করে, একইভাবে পৃথিবীর মঙ্গলের জন্য এই ভাইরাসের বিরুদ্ধে যৌথ লড়াই-এ আমাদের প্রতিবেশী দেশগুলি সহ অন্যান্য দেশগুলিকে সাহায্য করাও ভারতের দায়িত্ব।
দেশ কিভাবে এই কাজ আরো ভালোভাবে করতে পারে সেই বিষয়ে তিনি বিজ্ঞানীদের খোলামনে তাঁদের মতামত জানাতে আহ্বান জানিয়েছেন। কোভিড-১৯-এর বিরুদ্ধে আরো ভালোভাবে লড়াই-এর জন্য পুরোন নানা ওষুধকে কেমন করে এই কাজে ব্যবহার ও নতুন ওষুধ উদ্ভাবন করা যায় সেই বিষয়ে বিজ্ঞানীরা বিস্তারিতভাবে জানিয়েছেন।
আহমেদাবাদে জাইডাস বায়োটেক পার্ক, সফরের পর শ্রী মোদী জানিয়েছেন, “জাইডাস ক্যাডিলার দেশে উদ্ভাবিত ডিএনএ ভিত্তিক টিকার বিষয়ে জানতে আহমেদাবাদের জাইডাস বায়োটেক পার্ক গিয়েছিলাম। যারা এই কাজ করছেন, তাঁদের আমার অভিনন্দন। ভারত সরকার তাঁদের এই উদ্যোগকে সক্রিয় ভাবে সব রকমের সাহায্য করছে। “
প্রধানমন্ত্রী হায়দ্রাবাদের ভারত বায়োটেক যাওয়ার পর জানিয়েছেন, “ হায়দ্রাবাদের ভারত বায়োটেকের ব্যবস্থাপনায় দেশীয় পদ্ধতিতে কোভিড-১৯-এর টিকার বিষয়ে জানালেন। এ পর্যন্ত তাঁরা যা যা পরীক্ষানিরীক্ষা চালিয়েছেন, তার জন্য বিজ্ঞানীদের অভিনন্দন জানাই। তাঁদের দলটি দ্রুত উদ্ভাবনের জন্য আইসিএমআরের সঙ্গে একযোগে কাজ করছেন।“
তিনি পুণের সেরাম ইনস্টিটিউট অফ ইন্ডিয়ায় সফর করে জানিয়েছেন, “সেরাম ইন্সটিটিউট অফ ইন্ডিয়ার দলের সদস্যদের সঙ্গে ভালো আলোচনা হয়েছে। টিকা উদ্ভাবনের বিষয়ে তাঁরা বিস্তারিত জানিয়েছেন এবং টিকা উৎপাদনের পরিমাণ বৃদ্ধির জন্য তাঁদের পরিকল্পনার কথা বলেছেন। তাঁদের টিকা উৎপাদন ব্যবস্থাপনাও ঘুরে দেখেছি।“
যোগাযোগওতথ্যপ্রযুক্তিমন্ত্রক
বিএসএনএল বিশ্বকাপ উপলক্ষে ৫০ এমবিপিএস গতিতে ৩০০ জিবি পর্যন্ত ডেটা প্রদানের পরিকল্পনাটির সূচনা করল
কলকাতা, ৩১ মে, ২০১৯
বিএসএনএল বিশ্বকাপ উপলক্ষে একটি নতুন প্ল্যান বাজারে এনেছে যাতে ৫০ এমবিপিএস গতিতে ৩০০ জিবি পর্যন্ত ডেটা এবং ডিএসএল ব্যবস্থায় ১০ এমবিপিএস গতিতে ডেটা পাওয়া যাবে। তার জন্য প্রতি মাসে কেবল ৭৪৯ টাকা দিলে বিনামূল্যে হটস্টার দেখারও সুযোগ পাওয়া যাবে। এছাড়া, মাসিক ৩৯৯ টাকা ও তার বেশি মূল্যের পোস্ট পেইড মোবাইল গ্রাহকদের বিনামূল্যে এক বছরের জন্য অ্যামাজন প্রাইম ব্যবহার করার সুবিধা দেওয়া হবে। এছাড়া, প্রি-পেইড গ্রাহকদের জন্য ৭৮ টাকা, ৯৮ টাকা, ২৯৮ টাকা, ৩৩৩ টাকা ও ৪৪৪ টাকার প্ল্যানে ‘ইরোস নাও’ দেখার সুযোগ দেওয়া হচ্ছে। ল্যান্ডলাইন গ্রাহকরা দিনে ৫ জিবি পর্যন্ত ১০ এমবিপিএস গতিতে এবং তার অধিক ডেটা ব্যবহার হলে ২ এমবিপিএস গতিতে ডেটা ব্যবহার করতে পারবেন।
আজ এক সাংবাদিক সম্মেলনে বিএসএনএল-এর সিজিএম ডঃ বিশ্বজিৎ পাল জানান, ক্যালকাটা টেলিফোন্স একাধিক স্থানীয় কেব্ল অপারেটরদের সঙ্গে চুক্তি করেছে যাতে কেব্ল গ্রাহকদের হাইস্পিড ভারত ফাইবার ইন্টারনেট ব্যবস্থা পৌঁছে দেওয়া যায়।
ডঃ পাল আরও জানান, গত অর্থবর্ষে ১ লক্ষ ৩০ হাজার গ্রাহক অন্যান্য টেলিকম সংস্থার সুযোগ-সুবিধা ছেড়ে দিয়ে বিএসএনএল-এ এসেছেন।
SSS/SC/DM
(Visitor Counter : 54
নারীওশিশুবিকাশমন্ত্রক
দত্তক শিশুর ফিরে আসা
নয়াদিল্লি, ৬ ফেব্রুয়ারি, ২০২০
সেন্ট্রাল অ্যাডপশন রিসোর্স অথরিটির অনলাইন পোর্টালে চাইল্ড অ্যাডপশন রিসোর্স ইনফরমেশন অ্যান্ড গাইডেন্স সিস্টেমের তথ্য অনুযায়ী, গত পাঁচ বছরে দেশে ১৬,৮৫৯টির মধ্যে ২৫৬টি ঘটনা নথিভুক্ত হয়েছে।
এই নথিভুক্ত হওয়া ঘটনাগুলির মধ্যে অধিকাংশ ক্ষেত্রেই দেখা গেছে বয়স্ক শিশুরা পরিবারের সঙ্গে মানিয়ে নিতে পারেনি। এই সমস্যা নিরসনে অভিভাবকদের বয়স্ক শিশুর দত্তক গ্রহণের সময় কাউন্সেলিং-এর ওপর জোর দিতে বলা হয়েছে।
রাজ্যসভায় আজ এক প্রশ্নের লিখিত উত্তরে এই তথ্য জানিয়েছেন নারী ও শিশু উন্নয়ন মন্ত্রী শ্রীমতী স্মৃতি জুবিন ইরানি।
CG/SS/DM
(Visitor Counter : 60
প্রধানমন্ত্রীরদপ্তর
বারাণসীতে প্রধানমন্ত্রী
ডিজেল থেকে ইলেক্ট্রিকে রূপান্তরিত প্রথম রেল ইঞ্জিনের যাত্রার সূচনা করলেন
গুরু রবিদাস জন্মস্থানে উন্নয়নমূলক প্রকল্পের শিলান্যাস করলেন
‘দুর্নীতি দমন ও সততার পুরস্কার’ সরকার এই নীতি অনুসরণ করছে : প্রধানমন্ত্রী
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আজ উত্তর প্রদেশের বারাণসী সফর করেছেন। রবিদাস জয়ন্তী উদযাপন উপলক্ষে তিনি গুরু রবিদাসের জন্মস্থানে উন্নয়নমূলক প্রকল্পের শিলান্যাস করেন।
প্রধানমন্ত্রী বারাণসীতে ডিজেল রেল ইঞ্জিন কারখানায় ডিজেল থেকে ইলেক্ট্রিক বা বিদ্যুৎ-চালিত প্রথম রেল ইঞ্জিনের যাত্রা সূচনা করেন।
ভারতীয় রেল তার সামগ্রিক কাজকর্মে ১০০ শতাংশ বিদ্যুতায়নের যে পরিকল্পনা গ্রহণ করেছে, তার সঙ্গে সঙ্গতি রেখেই বারাণসীর ডিজেল রেল ইঞ্জিন কারখানা ডিজেল ইঞ্জিনগুলিকে বিদ্যুৎ-চালিত রেল ইঞ্জিনে পরিণত করার এক নতুন পদ্ধতি আবিষ্কার করেছে। এই রেল ইঞ্জিনটির পরীক্ষামূলক চলাচলের পর প্রধানমন্ত্রী কারখানাটি ঘুরে দেখেন এবং রেল ইঞ্জিনটির যাত্রা সূচনা করেন। উল্লেখ করা যেতে পারে, ভারতীয় রেল ডিজেল চালিত সমস্ত রেল ইঞ্জিনকে বিদ্যুৎ-চালিত ইঞ্জিনে পরিণত করার সিদ্ধান্ত নিয়েছে। উদ্দেশ্য, ডিজেল চালিত রেল ইঞ্জিনগুলিকে তাদের কার্যকালের মধ্যবর্তী সময়ে কারখানায় পাঠিয়ে সেগুলিকে বিদ্যুৎ চালিত ইঞ্জিনে রূপান্তরিত করে ইঞ্জিনগুলির পূর্ণ সদ্ব্যবহার করা। জ্বালানি খাতে খরচ এবং কার্বন নিঃসরণের পরিমাণ কমাতেই এই উদ্যোগ নেওয়া হয়েছে। ডিজেল ইঞ্জিনকে ইলেক্ট্রিক ইঞ্জিনে রূপান্তরিত করার জন্য ৬৯ দিন সময় লেগেছে। ইলেক্ট্রিক ইঞ্জিনে রূপান্তরের পর এর ক্ষমতা বেড়ে হয়েছে ১০ হাজার হর্স পাওয়ার। ‘মেক ইন ইন্ডিয়া’ উদ্যোগের আওতায় সম্পূর্ণ দেশীয় প্রযুক্তিতে ডিজেল থেকে ইলেক্ট্রিকে এই রূপান্তর ঘটানো হয়েছে।
রবিদাস জয়ন্তীতে প্রধানমন্ত্রী শ্রী গুরু রবিদাসের মূর্তিতে শ্রদ্ধা জানান। এরপর, তিনি সের গোবর্ধনপুরে শ্রী গুরু রবিদাস জন্মস্থান মন্দিরে গুরু রবিদাসের জন্মস্থানে উন্নয়নমূলক প্রকল্পের শিলান্যাস করেন।
দরিদ্র ও আর্থিক দিক থেকে পিছিয়ে পড়া শ্রেণীর মানুষের স্বার্থে সরকারের প্রকল্পগুলির কথা উল্লেখ করে প্রধানমন্ত্রী বলেন, ‘আমরা দরিদ্র মানুষের জন্য কোটার বন্দোবস্ত করেছি, যাতে এরা মর্যাদার সঙ্গে জীবনযাপন করতে পারেন। দুর্নীতি দমন ও সততার পুরস্কার সরকার এই নীতি অনুসরণ করছে’ বলেও প্রধানমন্ত্রী জানান।
এই উপলক্ষে প্রধানমন্ত্রী বলেন, অতীন্দ্রিয়বাদী কবি গুরু রবিদাসের শিক্ষা ও আদর্শ প্রতিদিনই আমাদের অনুপ্রাণিত করে। সমাজে যদি জাতি-ভিত্তিক বৈষম্য থাকে, তাহলে কোনও মানুষই একে অপরের সঙ্গে সম্পর্ক গড়ে তুলতে পারবেন না। কবি ও সাধু রবিদাসের দেখানো পথ অনুসরণ করার জন্য শ্রী মোদী সকলের প্রতি আহ্বান জানান। তিনি বলেন, আমরা যদি এই পথ অনুসরণ করতে পারি, তা হলে আমরা দুর্নীতিও দমন করতে পারব। শ্রী গুরু রবিদাসের মূর্তির কাছে একটি উদ্যান গড়ে তোলা হচ্ছে। এছাড়াও, ধর্মানুরাগীদের স্বার্থে সেখানে বিভিন্ন সুযোগ-সুবিধা গড়ে তোলা হচ্ছে বলেও শ্রী মোদী জানান।
CG/BD/SB
(Visitor Counter : 83
প্রধানমন্ত্রীরদপ্তর
প্রধানমন্ত্রী ৩১শে জানুয়ারি জাতীয় মহিলা কমিশনের ৩০তম প্রতিষ্ঠা দিবস উপলক্ষে আয়োজিত অনুষ্ঠানে বক্তব্য রাখবেন
নয়াদিল্লি, ৩০ জানুয়ারি, ২০২২
প্রধানমন্ত্রী শ্রী নরেন্দ্র মোদী ৩১শে জানুয়ারি বিকেল ৪টে ৩০ মিনিটে ভিডিও কনফারেন্সের মাধ্যমে জাতীয় মহিলা কমিশনের ৩০তম প্রতিষ্ঠা দিবস উপলক্ষে আয়োজিত অনুষ্ঠানে বক্তব্য রাখবেন। বিভিন্ন ক্ষেত্রে মহিলাদের সাফল্যকে উদযাপিত করতে এবারের অনুষ্ঠানের মূল ভাবনা ‘তিনি পরিবর্তনের চালিকাশক্তি’।
বিভিন্ন রাজ্যের মহিলা কমিশন, নারী ও শিশু কল্যাণ দপ্তর, কলেজ ও বিশ্ববিদ্যালয়ের শিক্ষিকা ও ছাত্রীরা, স্বেচ্ছাসেবী সংগঠন, মহিলা শিল্পোদ্যোগী এবং ব্যবসায়ীরা এই অনুষ্ঠানে যোগ দেবেন। কেন্দ্রীয় নারী ও শিশু কল্যাণ মন্ত্রীও অনুষ্ঠানে উপস্থিত থাকবেন।
CG/CB/SB
(
স্বরাষ্ট্র মন্ত্রক
তদন্তে উৎকর্ষতার স্বীকৃতিস্বরূপ কেন্দ্রীয় স্বরাষ্ট্র মন্ত্রীর পদক
নয়াদিল্লি, ১৩ অগাস্ট, ২০১৯
২০১৯-এ ৯৬ জন পুলিশকর্মীকে তদন্তের কাজে বিশেষ দক্ষতার স্বীকৃতিস্বরূপ কেন্দ্রীয় স্বরাষ্ট্র মন্ত্রীর পদকে সম্মানিত করা হয়েছে। অপরাধের ঘটনার তদন্তের কাজে চূড়ান্ত পেশাদারিত্ব প্রদর্শন এবং তদন্তকারী আধিকারিকদের দক্ষতাকে স্বীকৃতি দিতে ২০১৮ সালে এই পদক চালু করা হয়।
পদক প্রাপকদের মধ্যে কেন্দ্রীয় গোয়েন্দা সংস্থা সিবিআই-এর ১৫ জন, মহারাষ্ট্র পুলিশের ১১, উত্তরপ্রদেশ পুলিশের ১০, কেরল পুলিশের নয়, মধ্যপ্রদেশ পুলিশের আট, দিল্লি ও কর্ণাটক পুলিশের ছ’জন করে এবং রাজ্য ও কেন্দ্রশাসিত অঞ্চল এবং কেন্দ্রীয় তদন্ত সংস্থাগুলির পুলিশ আধিকারিকরা রয়েছেন। এই পুলিশ আধিকারিকদের মধ্যে মহিলা আধিকারিকের সংখ্যা ১৩।
CG/BD/DM
(Visitor Counter : 80
প্রধানমন্ত্রীরদপ্তর
প্রধানমন্ত্রী ৪ অগাস্ট ধরমপুরে শ্রীমদ রাজচন্দ্র মিশনের বিভিন্ন প্রকল্প উদ্বোধন ও শিলান্যাস করবেন
প্রধানমন্ত্রী ভলসাদ জেলার ধরমপুরে শ্রীমদ রাজচন্দ্র হাসপাতালের উদ্বোধন করবেন
প্রধানমন্ত্রী শ্রীমদ রাজচন্দ্র সেন্টার অফ এক্সেলেন্স ফর উইমেন্স এবং শ্রীমদ রাজচন্দ্র পশু হাসপাতালের শিলান্যাসও করবেন
নয়াদিল্লি, ০৩ অগাস্ট, ২০২২
প্রধানমন্ত্রী শ্রী নরেন্দ্র মোদী ৪ অগাস্ট বিকেল ৪টে ৩০ মিনিটে ভিডিও কনফারেন্সের মাধ্যমে গুজরাটের ভলসাদ জেলায় ধরমপুরে শ্রীমদ রাজচন্দ্র মিশনের বিভিন্ন প্রকল্প উদ্বোধন ও শিলান্যাস করবেন।
প্রধানমন্ত্রী ভালসাদে ধরমপুরে শ্রীমদ রাজচন্দ্র হাসপাতালের উদ্বোধন করবেন। প্রায় ২০০ কোটি টাকা ব্যয়ে নির্মিত ২৫০ শয্যার মাল্টিস্পেশালিটি এই হাসপাতালে অত্যাধুনিক চিকিৎসা সংক্রান্ত পরিকাঠামো থাকবে। এর ফলে, গুজরাটের দক্ষিণাঞ্চলের মানুষ আন্তর্জাতিক মানের চিকিৎসা পরিষেবা পাবেন।
প্রধানমন্ত্রী শ্রীমদ রাজচন্দ্র পশু হাসপাতালের শিলান্যাস করবেন। ৭০ কোটি টাকা ব্যয়ে ১৫০ শয্যার এই হাসপাতালটিতে উন্নত মানের চিকিৎসা ব্যবস্থার পাশাপাশি, দক্ষ পশু চিকিৎসক এবং চিকিৎসা কর্মীদের একটি দল থাকবে। এই হাসপাতালে সর্বাঙ্গীন চিকিৎসা পরিষেবার ব্যবস্থা থাকবে, যেখানে পশুদের প্রথাগত পদ্ধতিতে চিকিৎসা পরিষেবার পাশাপাশি, তাদের দেখভাল করা হবে।
প্রধানমন্ত্রী শ্রীমদ রাজচন্দ্র সেন্টার অফ এক্সেলেন্স ফর উইমেনের শিলান্যাসও করবেন। প্রায় ৪০ কোটি টাকা ব্যয়ে নির্মিত এই কেন্দ্রে বিনোদন ও শ্রেণীকক্ষ থাকবে। এই কেন্দ্রে ৭০০রও বেশি জনজাতি মহিলাদের কর্মসংস্থান হবে। আগামী দিনে হাজার হাজার মানুষের জীবিকার সংস্থান এই কেন্দ্রের মাধ্যমে নিশ্চিত হবে।
PG/CB/SB
(
প্রতিরক্ষামন্ত্রক
কোভিড-১৯ জীবাণুমুক্ত প্রক্রিয়ার জন্য দুটি নতুন যন্ত্র চালু করেছে ভারতের প্রতিরক্ষা গবেষণা উন্নয়ন সংস্থা 
নতুন দিল্লি, ১৭ এপ্রিল, ২০২০
ভারতের প্রতিরক্ষা গবেষণা ও উন্নয়ন সংস্থা  প্রযুক্তি ও অভিজ্ঞতাকে কাজে লাগিয়ে কোভিড-১৯-এর বিরুদ্ধে লড়াইয়ে নিত্য নতুন সমাধান সূএ অন্বেষণে প্রতিনিয়ত প্রয়াস চালিয়ে যাচ্ছে। এগুলির যেমন অভিনব,তেমনি সাধারণ মানুষের প্রয়োজনের উপযোগী। আজ ডিআরডিও দুটি যন্ত্রের সূচনা করেছে,যা মহামারী রোধে প্রকাশ্য স্থানে জনসাধারণ ব্যবহার করতে পারবে।
একটি হল,স্বয়ংক্রিয় ধোঁয়া ছড়ানোর স্যনিটাইজার যন্ত্র। দিল্লির পরিবেশ সুরক্ষা ও অগ্নিনির্বাপণ কেন্দ্র এইচপি-১ এর সঙ্গে ধোঁয়া ছড়ানো প্রযুক্তির অভিজ্ঞতাকে কাজে লাগিয়ে স্বয়ংক্রিয় ধোঁয়া ছড়ানো হ্যান্ড র্যাব ভিত্তিক রাসায়নিক মিশ্রিত এই স্যনিটাইজার যন্ত্র তৈরি করা হয়েছে ।যেকোনো জায়গায় এটি বসানো যাবে। কোন ব্যক্তি কোথাও প্রবেশের সময় স্বয়ংক্রিয় এই যন্ত্রে হাত রাখলে যন্ত্রের ভেতর থেকে একটি নির্দিষ্ট মাত্রায় ৫-৬ এম এল স্যনিটাইজার মিশ্রিত ধোঁয়া ১২ সেকেন্ড ধরে হাতের তালুতে ছড়িয়ে পড়বে এবং হাত জীবাণু মুক্ত হবে।ডিআরডিও ভবনেও এই যন্ত্র বসানো হয়েছে।
দ্বিতীয়টি হল, UV স্যানিটাইজেশন বক্স এবং হ্যান্ড-হোল্ড ইউভি ডিভাইস, প্রতিরক্ষা ইনস্টিটিউট অফ ফিজিওলজি অ্যান্ড অ্যালাইড সায়েন্সেস  এবং ইনস্টিটিউট অফ নিউক্লিয়ার মেডিসিন অ্যান্ড অ্যালাইড সায়েন্সেস, দিল্লির ডিআরডিও পরীক্ষাগার আল্ট্রাভায়োলেট সি লাইট ভিত্তিক স্যানিটাইজেশন বক্স এবং হাতে বহনযোগ্য ইউভি-সি  যন্ত্র তৈরি করেছে। এটি কোভিড-১৯এ জিনগত উপাদানগুলি ধ্বংস করতে বিশেষভাবে সক্ষম। ইউভি-সি দ্রুত জীবাণুগুলিকে মেরে ফেলে। ইউভি-সি বক্সটি ব্যক্তিগত জিনিস যেমন মোবাইল ফোন, ট্যাবলেট, পার্স, মুদ্রা, অফিসের ফাইলগুলিকেও জীবাণুমুক্ত করতে পারে।এটি এমন ভাবে ডিজাইন করা হয়েছে যাতে ওই বাক্সের ভেতর এক মিনিটের মতো কোন জিনিস রাখলে ইউভি-সি ল্যাম্প ব্যবহার করে কোভিডি -১৯ ভাইরাসকে নিষ্ক্রিয় করা যাবে। আট ওয়াটের ইউভি-সি ল্যাম্পযুক্ত হাতে বহনযোগ্য এই ডিভাইসটির সাহায্যে অফিস এবং ঘরকে জীবাণুমুক্ত করা যায়।এমনকি চেয়ার, ফাইল, ডাক সরবরাহকৃত সামগ্রী এবং খাবারের প্যাকেটের জীবাণুনাশ করতেও এটি সক্ষম। এই যন্ত্রটি অফিসে এবং সাধারণ পরিবেশে করোনাভাইরাস সংক্রমণকে দূর করতে পারে।
(CG/SS
প্রধানমন্ত্রীরদপ্তর
মহারাষ্ট্রে হাসপাতালের অগ্নিকান্ডে মৃতদের নিকটাত্মীয়কে পিএমএনআরএফ থেকে এককালীন ২ লক্ষ টাকা দেওয়ার প্রস্তাব অনুমোদন প্রধানমন্ত্রীর
নতুনদিল্লি, ১১ই জানুয়ারি, ২০২১
প্রধানমন্ত্রী শ্রী নরেন্দ্র মোদী মহারাষ্ট্রে ভান্ডারায় হাসপাতালের অগ্নিকান্ডে মৃতদের নিকটাত্মীয়কে প্রধানমন্ত্রীর জাতীয় ত্রাণ তহবিল  থেকে এককালীন ২ লক্ষ টাকা দেওয়ার প্রস্তাব অনুমোদন করেছেন। অগ্নিকান্ডে যারা গুরুতর আহত হয়েছেন, তাঁদের ৫০হাজার টাকা দেবার প্রস্তাবও তিনি অনুমোদন করেছেন।
রেলমন্ত্রক
অক্সিজেন এক্সপ্রেস সারা দেশের ১৫টি রাজ্যের ৩৯টি শহরের ৪১টি স্টেশন স্পর্শ করে তরল চিকিৎসা অক্সিজেন পৌঁছে দিয়েছে
নতুন দিল্লি, ২৮ মে, ২০২১
সকল বাধা অতিক্রম করে এবং নতুন সমাধানের পথ অনুসন্ধানের মাধ্যমে ভারতীয় রেল বিভিন্ন রাজ্যে তরল চিকিৎসা অক্সিজেন সরবরাহের কাজ চালিয়ে যাচ্ছে । এখনও পর্যন্ত ভারতীয় রেল ১,১৬২টি ট্যাঙ্কারের মাধ্যমে ১৯,৪০৮ মেট্রিক টন তরল চিকিৎসা অক্সিজেন সরবরাহ করেছে ।
এ পর্যন্ত অক্সিজেন এক্সপ্রেস সারা দেশের ১৫টি রাজ্যে ৩৯টি শহরের ৪১টি স্টেশন স্পর্শ করে তরল চিকিৎসা অক্সিজেন পৌঁছে দিয়েছে। ইতিমধ্যেই ২৮৯টি অক্সিজেন এক্সপ্রেসের যাত্রাপথ সম্পূর্ণ হয়েছে । এছাড়াও আরও ১১টি অক্সিজেন এক্সপ্রেস ৫০টি ট্যাঙ্কারে ৮৬৫ মেট্রিক টন তরল চিকিৎসা অক্সিজেন নিয়ে সুনির্দিষ্ট গন্তব্যস্থলের উদ্দেশ্যে যাত্রা শুরু করেছে ।
অন্ধ্রপ্রদেশ, তামিলনাড়ু, কর্নাটক এবং তেলেঙ্গানা – প্রতিটি রাজ্যে ১০০০ মেট্রিক টন করে তরল চিকিৎসা অক্সিজেন পৌঁছে দেওয়া হয়েছে । রাজ্যগুলির অনুরোধের ভিত্তিতে ভারতীয় রেল দ্রুততার সঙ্গে তরল অক্সিজেন পৌঁছে দেওয়ার জন্য সবরকম প্রয়াস চালাচ্ছে ।
এপর্যন্ত মহারাষ্ট্রে ৬১৪ মেট্রিক টন, উত্তরপ্রদেশে ৩,৭৩১ মেট্রিক টন, মধ্যপ্রদেশে ৬৫৬ মেট্রিক টন, দিল্লিতে ৫,১৮৫ মেট্রিক টন, হরিয়ানায় ১,৯৬৭ মেট্রিক টন, রাজস্থানে ৯৮ মেট্রিক টন, কর্নাটকে ১,৭৭৩ মেট্রিক টন, উত্তরাখণ্ডে ৩২০ মেট্রিক টন, তামিলনাড়ুতে ১,৫৫৪ মেট্রিক টন, অন্ধ্রপ্রদেশে ১,২৬৮ মেট্রিক টন, পাঞ্জাবে ২২৫ মেট্রিক টন, কেরালায় ৩৮০ মেট্রিক টন, তেলেঙ্গানায় ১,৪৩২ মেট্রিক টন, ঝাড়খণ্ডে ৩৮ মেট্রিক টন এবং অসমে ১৬০ মেট্রিক টন তরল চিকিৎসা অক্সিজেন পৌঁছে দেওয়া হয়েছে ।
দেশের এই সঙ্কটে ভারতীয় রেল পশ্চিমের হাপা, বরদা, মুন্ড্রা, পূর্বের রাউরকেলা, দুর্গাপুর, টাটানগর, অঙুলের মতো জায়গা থেকে অক্সিজেন সংগ্রহ করে তা উত্তরাখণ্ড, কর্নাটক, মহারাষ্ট্র, অন্ধ্রপ্রদেশ, মধ্যপ্রদেশ, রাজস্থান, তামিলনাড়ু, হরিয়ানা, তেলেঙ্গানা, পাঞ্জাব, কেরল, দিল্লি, উত্তরপ্রদেশ এবং অসমে পৌঁছে দিয়েছে । অক্সিজেন এক্সপ্রেসের গতি বৃদ্ধি করা হয়েছে । এমনকি কোন কোন ক্ষেত্রে গ্রিন করিডর করে সুনির্দিষ্ট গন্তব্যস্থলে অক্সিজেন এক্সপ্রেস পৌঁছে গেছে । এই সঙ্কটময় পরিস্থিতিতে ২৪ ঘন্টাই কাজ করে চলেছে ভারতীয় রেল ।
CG/SS/RAB
(Visitor Counter : 149
প্রধানমন্ত্রীরদপ্তর
নবীন আইএএস আধিকারিকদের সঙ্গে আলাপচারিতা প্রধানমন্ত্রীর
নয়াদিল্লি, ০৪ জুলাই, ২০১৮
১৭০ জন নবীন আইএএস আধিকারিকদের সঙ্গে আজ এক আলাপচারিতায় মিলিত হলেন প্রধানমন্ত্রী শ্রী নরেন্দ্র মোদী। কেন্দ্রীয় সরকারের বিভিন্ন দপ্তরে তাঁরা সম্প্রতি সহকারী সচিব পদে নিযুক্ত হয়েছেন।
দপ্তরের বাইরে কাজের অভিজ্ঞতা অর্থাৎ ফিল্ড ট্রেনিং সম্পর্কে অভিজ্ঞতা বিনিময়ে আগ্রহী হয়ে ওঠার জন্য আধিকারিকদের উৎসাহিত করেন প্রধানমন্ত্রী। জন অংশীদারিত্ব, তথ্যের যোগান, সহায়সম্পদের সর্বোচ্চ সদ্ব্যবহার এবং সরকারি প্রশাসন ও পরিচালন ব্যবস্হার ওপর সাধারণ মানুষের আস্হার মতো বিষয়গুলি সম্পর্কেও তরুণ আধিকারিকদের সঙ্গে আলোচনা করেন তিনি।
‘গ্রাম স্বরাজ অভিযান’ এবং ‘আষুষ্মান ভারত’-এর মতো কেন্দ্রীয় সরকারের সাম্প্রতিক উদ্যোগ ও কর্মসূচিগুলির কথাও উঠে আসে তাঁদের আলাপচারিতায়।
প্রধানমন্ত্রীর দপ্তরের প্রতিমন্ত্রী ডঃ জিতেন্দ্র সিং এবং কেন্দ্রীয় কর্মী ও প্রশিক্ষণ দপ্তরের প্রবীণ আধিকারিকরাও উপস্হিত ছিলেন প্রধানমন্ত্রীর সঙ্গে তরুণ আধিকারিকদের আলোচনা ও মতবিনিময়কালে।
CG/SKD/NS/…
(Visitor Counter : 39